विधायक गुंजल के नाम से एसएचओ को किया कॉल
कोटा(उत्तर) विधायक प्रहलाद गुंजल के नाम से एक युवक ने रविवार रात उद्योग नगर थाने के प्रभारी डीएसपी रामकल्याण मीणा को कॉल कर दिया। मीणा तब नयापुरा एमबीएस अस्पताल में थे। विधायक गुंजल ने एसपी को इसकी शिकायत दी है। मामले में युवक रवि सामरिया का नाम सामने रहा है, जो पहले भी रेलवे स्टेशन पर बम की अफवाह फैलाने के मामले में गिरफ्तार हो चुका है। मीणा ने बताया कि रात को उद्योग नगर थाना क्षेत्र में एक चाकूबाजी की घटना हो गई थी। इसकी सूचना पर वे एमबीएस अस्पताल गए हुए थे। तभी एक कॉल आया। पहले किसी ने कहा कि “गुंजल साहब बात करना चाहेंगे...।’ इसके बाद एक अन्य युवक विधायक गुंजल बनकर किसी रघुराज गुर्जर के मामले के बारे में बात करने लगा। आवाज से सीआई को शक हुआ ताे कॉल करने वाले से पूछा कि विधायक की आवाज हम पहचानते हैं, आज बदली-बदली लग रही है। इस पर युवक ने हेलो-हेलो.. करते हुए फोन काट दिया। बाद में जब मोबाइल एप पर सर्च किया तो यह नंबर रवि सामरिया के नाम होने की बात सामने आई। उस नंबर पर दोबारा कॉल किया तो युवक साफ मुकर गया। उधर, विधायक गुंजल ने कहा कि मैंने एसपी को पत्र लिखकर कार्रवाई को कहा है। वहीं रवि सामरिया नाम के इस युवक ने कहा कि मुझे इसकी कोई जानकारी नहीं है।
^विधायककी शिकायत को जांच के लिए नयापुरा थाने भेज रहे हैं।
-सवाई सिंह गोदारा, एसपी(सिटी)
^जिस रघुराज के मामले में कॉल आया उसे प|ी द्वारा दी गई मारपीट की रिपोर्ट पर शांतिभंग में बंद किया गया है। नंबर सर्च किया तो ट्रू कॉलर पर यह रवि सामरिया के नाम से आया। फिर उसे दोबारा कॉल किया तो मुकर गया।
-रामकल्याण मीणा, थानाधिकारी,उद्योग नगर
hin_Deva hin_Deva hin_Deva bho_Deva hin_Deva hin_Deva